
Parlamentul României   

Camera Deputaţilor                                                                      
	Comisia juridică, de disciplină și imunități

4c-13/940/2020

	Comisia pentru agricultură, silvicultură, industrie alimentară și servicii specifice
4c-5/142/2020



          Către,

 BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra Proiectului de Lege pentru modificarea unor acte normative privind finalizarea cu celeritate a procesului de retrocedare în natură a terenurilor trimisă, Comisiei juridice, de disciplină și imunități și Comisiei pentru agricultură, silvicultură, industrie alimentară și servicii specifice, pentru examinare în fond, cu adresa nr. PLx 614/2020 din 6 octombrie 2020.
În raport cu obiectul şi conţinutul său, propunerea legislativă face parte din categoria legilor organice.
     PREŞEDINTE,                                                           PREŞEDINTE,
Mihai Alexandru BADEA                                       Adrian-Ionuț CHESNOIU

                                                            Raport comun

                                                                                  asupra

Proiectului de Lege pentru modificarea unor acte normative privind finalizarea cu celeritate a procesului de retrocedare în natură a terenurilor
În conformitate cu prevederile art.94 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru agricultură, silvicultură, industrie alimentară și servicii specifice au fost sesizate, prin adresa nr. PLx 614/2020 din 6 octombrie 2020, cu dezbaterea în fond în procedură obișnuită, a Proiectului de Lege pentru modificarea unor acte normative privind finalizarea cu celeritate a procesului de retrocedare în natură a terenurilor, înregistrată la Comisia juridică, de disciplină și imunități  cu nr. 4c-13/940/18.02.2020 și la Comisia pentru agricultură, silvicultură, industrie alimentară și servicii specifice cu nr.4c-5/142/07.10.2020. 
Senatul în calitate de primă Camera sesizată, a adoptat inițiativa legislativă în ședința din 30 septembrie 2020.
Conform prevederilor art.75 din Constituţia României, republicată şi ale art. 91 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Consiliul Legislativ, prin adresa înregistrată cu nr. 817 din 14 august 2020, a avizat favorabil  propunerea legislativă.
Consiliul Economic și Social cu avizul nr. 6807/30 iulie 2020 și-a exprimat următoarele puncte de vedere:

· reprezentanții părții sindicale și reprezentanții asociațiilor și fundațiilor neguvernamentale ale societății civile au votat pentru avizarea favorabilă a proiectului de act normative.

· reprezentanții părții patronale au votat pentru avizare nefavorabilă a proiectului de act normativ.
Comisia pentru drepturile omului, culte şi problemele minorităţilor naţionale în sedința din 12.10.2020 a avizat favorabil inițiativa legislativă.
Proiectul de lege are ca obiect de reglementare modificarea art.12 alin.(1) lit.c) din Legea nr.165/2013 şi a art.3 alin.(3) din Legea nr.1/2000, astfel încât restituirea în natură a terenurilor agricole, după validarea întinderii dreptului de proprietate de către comisiile judeţene de fond funciar sau, după caz, de către Comisia de Fond Funciar a Municipiului Bucureşti, fostului proprietar sau moştenitorilor acestuia să li se poate atribui un teren pe un alt amplasament, în orice localitate din acelaşi judeţ, nu doar în localităţile învecinate.

În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru agricultură, silvicultură, industrie alimentară și servicii specifice au examinat propunerea legislativă în ședințe separate.

Potrivit prevederilor art.61 din Regulamentul Camerei Deputaţilor, republicat, Comisia pentru agricultură, silvicultură, industrie alimentară și servicii specifice a examinat propunerea legislativă în şedinţa din 16 februarie 2021

La lucrări, membrii comisiei au fost prezenţi conform listei de prezență.
Comisia juridică, de disciplină și imunități a dezbătut proiectul de lege în ședința în sistem mixt din data 11 martie de  a  hotărât cu majoritate de voturi respingerea proiectului de lege.
În urma examinării propunerii legislative şi a opiniilor exprimate  membrii celor doua comisii au hotărât, cu majoritate de voturi, să transmită plenului Camerei Deputaților  raportul comun de respingere a  proiectului de lege pentru modificarea unor acte normative privind finalizarea cu celeritate a procesului de retrocedare în natură a terenurilor.
   PREȘEDINTE                                                                                                  PREȘEDINTE
     Mihai Alexandru BADEA                                                                                Adrian-Ionuț CHESNOIU
         SECRETAR                                                                                                 SECRETAR

         Cristian-Tudor BĂCANU                                                                                Constantin BÂRCĂ

